CPW รายได้ขาย-บริการทะลัก! ดันกำไร Q1 โต 115%  มาที่ 24.99 ลบ.
CPW รายได้ขาย-บริการทะลัก! ดันกำไร Q1 โต 115%  มาที่ 24.99 ลบ.
14 พ.ค. 2564

บริษัท คอปเปอร์ ไวร์ด จำกัด (มหาชน)  หรือ CPW รายงานผลการดำเนินงานไตรมาส 1 สิ้นสุดวันที่ 31 มีนาคม 2564 มีกำไรสุทธิดังนี้

สำหรับผลการดำเนินงานไตรมาส 1/2564 บริษัทมีกำไรสุทธิ 24.99 ล้านบาท เพิ่มขึ้น 115.25% เมื่อเทียบกับงวดเดียวกันของปีก่อนมีกำไรสุทธิ 11.61 ล้านบาท  เป็นผลจากรายได้รวมเพิ่มขึ้นจำนวน 1,038.54 ล้านบาท เพิ่มขึ้น 32.46% เมื่อเทียบกับงวดเดียวกันของปีก่อน 254.47 ล้านบาท
ทั้งนี้รายได้รวมเพิ่มขึ้นจากการขายและบริการสุทธิสำหรับไตรมาส 1 ปี 2564 จำนวน 1,031.47 ล้านบาท เพิ่มขึ้นจากงวดเดียวกันของปีก่อนจำนวน 253.13 ล้านบาท หรือคิดเป็นร้อยละ 32.52 เป็นผลมาจากการเพิ่มขึ้นของรายได้จากการขายสินค้า คอมพิวเตอร์และแท็บเล็ต และโทรศัพท์มือถือ
ขณะที่รายได้จากการขายของดิจิทัลไลฟ์ สไตล์และรายได้ค่าบริการลดลงจาก งวดเดียวกันของปีก่อนหน้า โดยมีสัดส่วนรายได้จากการขายของสินค้า APPLE เป็นจำนวนร้อยละ 81.49 ของรายได้จากการขายและบริการสุทธิ (ไตรมาส 1 ปี 2563 คิดเป็นร้อยละ 73.98)
นอกจากนี้รายได้จากการขายของสินค้าดิจิทัลไลฟ์ สไตล์มีสัดส่วนร้อยละ 33.73 ของรายได้จากการขายและบริการสุทธิ (ไตรมาส 1 ปี 2563 คิดร้อยละ 47.88) ทั้งนี้รายได้จากช่องทางออนไลน์มีสัดส่วนร้อยละ 4.65 ของรายได้จากการขายและบริการสุทธิ คิดเป็นการเพิ่มขึ้นร้อยละ 288 จากงวดเดียวกันของปีก่อนหน้า